На основу члана члана 63. став 2. Закона о јавним предузећима („Службени гласник РС“, бр.15/2016 и 88/2019), члана 136. Закона о општем управном поступку („Сл.гласник РС“ бр. 18/2016 и 95/2018- аутентично тумачење), 40. Статута општине Велико Градиште („Сл. гласник општине Велико Градиште“, бр. 2/2019), а на захтев Јавног комуналног предузећа ''Дунав Велико Градиште'' из Великог Градиште,

Скупштина општине Велико Градиште на 7. седници одржаној 14.06.2021.године је донела:

**РЕШЕЊЕ**

**ДАЈЕ СЕ САГЛАСНОСТ** на Извештај о реализацији програма пословања предузећа ЈКП ''Дунав Велико Градиште'' за период од 01.01.2021.године до 31.03.2021.године број 892/2021 од 27.04.2021.године који је Надзорни одбор овог јавног комуналног предузећа усвојио на својој седници одржаној 28.04.2021.године.

**Образложење**

Дана29.04.2021. године Општинском већу општине Велико Градиште ЈКП „Дунав Велико Градиште“ обратило се захтевом за давање сагласности на Извештај о реализацији програма пословања предузећа ЈКП ''Дунав Велико Градиште'' за период од 01.01.2021.године до 31.03.2021.године (I квартал) број 892/2021 од 27.04.2021.године који је Надзорни одбор овог јавног комуналног предузећа усвојио на својој седници одржаној 28.04.2021.године Одлуком о прихватању предметног Извештаја бр.905/2021, што је у складу с чланом 63. став 2. Закона о јавним предузећима.

Општинско веће налази да је Скупштина надлежна за давање сагласности на предметни извештај, те Скупштини доставља предметне списе и предлог Решења.

Скупштина општине Велико Градиште, разматрајући предметни Извештај и предлог Решења о давању сагласности, налази да су исти оправдани.

Са напред изнетог, Скупштина општине Велико Градиште је донела Решење као у диспозитиву.

**Поука о правном средству:** Решење је коначно у управном поступку. Против истог се може покренути управни спор пред Управним судом у Београду у року од 30 дана, од дана пријема овог решења.

Број: 023-25/2021-01-1

СКУПШТИНА ОПШТИНЕ ВЕЛИКО ГРАДИШТЕ

Председник скупштине:

Владимир Штрбац, с.р.